Diari Oficial de la Generalitat Valenciana


Sumari del DOGV 7832, del 20-07-2016 (2016/5153)

RESOLUCIÓ de 27 de juny de 2016, de la presidenta del Consell d'Administració, per la qual es crea la mesa de contractació permanent de Ferrocarrils de la Generalitat Valenciana i es designen els membres d'aquesta.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7832

Data del DOGV
:   20-07-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/5153


Data del document
:   27-06-2016

Organisme emissor
:   Ferrocarrils de la Generalitat Valenciana

Tipus de document
:   Resolució

Descriptors 

:   * contracte administratiu

RESOLUCIÓ de 27 de juny de 2016, de la presidenta del Consell d'Administració, per la qual es crea la mesa de contractació permanent de Ferrocarrils de la Generalitat Valenciana i es designen els membres d'aquesta. [2016/5153]  
L'article 320 del Reial Decret Legislatiu 3/2011, de 14 de novembre, pel que s'aprova el text refós de la Llei de Contractes del Sector Públic (TRLCSP), estableix que en els procediments oberts i restringits i en els procediments negociats amb publicitat a què es refereix l'article 177.1, els òrgans de contractació de les administracions públiques estaran assistits per una mesa de contractació, que serà l'òrgan competent per a la valoració de les ofertes. En els procediments negociats en què no siga necessari publicar anuncis de licitació, la constitució de la mesa serà potestativa per a l'òrgan de contractació.  
  
L'apartat 3 de l'article 320 del text refós de la Llei de Contractes del Sector Públic, disposa que els membres de la mesa seran nomenats per l'òrgan de contractació.  
En virtut del que s'ha exposat, resolc:  
  
Primer  
Crear amb caràcter permanent la mesa de contractació de Ferrocarrils de la Generalitat Valenciana, que actuarà en els supòsits previstos en l'article 320 del text refós de la Llei de Contractes del Sector Públic i en les seues normes de desplegament.  
  
Segon  
Designar amb caràcter permanent els següents membres de la mesa de contractació d'FGV i la competència en els termes següents:  
  
Presidenta: Rocío Nieto Arias, que podrà ser substituïda en cas d'absència, vacant o malaltia per Juan Carabal Gabarda.  
Vocal 1: Raúl Guzmán Tirado, en qualitat d'interventor delegat d'FGV, que podrá ser substituït en cas d'absència, vacant o malaltia per Juan José Villanueva Pla.  
Vocal 2: Francisco Javier Martínez-Vilanova Martínez, que podrà ser substituït en cas d'absència, vacant o malaltia per Antonio José Miras Sanchis.  
Secretari: Juan José Carabal Gabarda, que formarà part de la mesa, amb veu però sense vot, que podrà ser substituït en cas d'absència, vacant o malaltia per M.ª Angeles Hernández Soler.  
  
Tercer  
En el cas d'absència, vacant o malaltia dels titulars de la mesa o dels seus suplents, el director gerent queda facultat per mitjà de la present resolució per a nomenar el tècnic que els substituïsca, sempre que tinga una categoria professional igual o superior a la dels substituïts.  
  
  
Quart  
A les reunions de la mesa podran incorporar-se els assessors especialitzats que resulten necessaris, segons la naturalesa dels assumptes a tractar, els quals actuaran amb veu però sense vot.  
  
Cinqué  
La mesa de contractació permanent es reunirà en aquells casos en què la convoque el seu president, atenent els expedients de contractació que haja de conéixer i que, d'acord amb aquesta resolució, exigisquen la seua intervenció.  
Per a la vàlida constitució de la mesa hauran d'estar presents la majoria absoluta dels seus membres.  
  
Sisé  
La mesa de contractació permanent es regirà, quant al seu funcionament, per la present resolució, i quedarà derogada la Resolució de 20 de novembre de 2015, així com per les normes que pogueren dictar-se per al seu funcionament intern, i en tot el no previst en aquestes disposicions, caldrà ajustar-se a allò que s'ha establit pel text refós de la Llei de Contractes del Sector Públic, aprovat pel Reial Decret Legislatiu 3/2011, de 14 de novembre, pel Reial Decret 817/2009, de 8 de maig, pel qual es desplega parcialment la Llei 30/2007, de 30 d'octubre, de Contractes del Sector Públic, així com pel que s'estableix en matèria d'òrgans col·legiats en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 27 de juny de 2016.- La presidenta del Consell d'Administració: M.ª José Salvador Rubert.